als_Latn dik_Latn sag_Latn
Luka Modric, mesfushori talentuar i Totenhamit që ka shlëlqyer me skuadrën e tij kombëtare në Euro 2012, nuk do të shkojë te Manchester United. Djajtë e Kuq në fakt, pas një interesimi të gjatë për lojtarin, janë tërhequr mbrapa në tratativë, duke cilësuar shumë të lartë kërkesën e londinezëve për 40 milionë stërlina për kartonin e mesfushorit kroat.
Menaxheri i Djajve të Kuq, Sir Aleks Ferguson, duket se ka mbetur i surprizuar në fakt nga pretendimet ekonomike të klubit londinez. Pas një vlerësimi të kujdeshëm, duke parë edhe blerjen e Kagawa nga Borussia Dortmund dhe marrëveshjes së re me veteranin Paul Scholes, shoqëria ka vendosur në këtë mënyrë të tërhiqet nga marrëveshja, panvarsisht se arkat e shoqërisë do ti kishin dhënë mundësi trajnerit të kënaqnin dëshirën e tij por kanë preferuar të mos hyjnë në tratativa të kushtueshme në këtë moment.
Ku do të luajë atëherë Modric në sezonin e ardhshëm? Një gjë është e qartë: kroati, sic ai vetë ka deklaruar, nuk do të qëndrrojë te Totenhami, vendim që është marrë pasi nuk kanë arritur kualifikimin për në Champions League sezonin e ardhshëm.
“ Këtu nuk mund të realizoj asnjëherë ëndrrën time- kishte thënë lojtari-, unë dua të fitoj Ligën e Kampionëve”. Në këtë optikë tashmë shfaqet interesi i Real Madridit për lojtarin. Destinacioni duket absolutisht i preferuar nga lojtari dhe vetë Totenhami do ta shikonin me një sy të mirë shitjen e tij jashtë. Skuadra londineze, për më tepër, mund të marrë në shkëmbim lojtarë të rëndësishëm që i pëlqejnë: pëlqehen Nuri Sahin, Ricardo Carvallo dhe Lasana Diarra.
Kontaktet ndërmjet menaxherëve të lojtarit dhe presidentit të Real Madrid Florentino Perez kanë filluar tashmë, dhe lojtari do të formalizoj kërkesën për tu larguar nga Totenhami pas një takimi me presidentin Levi, që është në program këtë javë. Me shumë mundësi trajnerit të ri të Totenham, që duket se do të jetë Villas Boas, kroati do ti kishte bërë shumë punë. Por edhe ai duket se është dorëzuar përballë idesë për ta humbur. Blerja e Sigurdson nga Hofenheim për 8 milionë euro, që do të jetë diçka e përfunduar javën e ardhshme, duhet të shikohet në optikën e një zëvëndësuesi të denjë të kroatit, tashmë i destinuar te Reali. Chelsea, Psg dhe Anzhi duhet të mendohen më shumë.
/asport/
You must be logged in to post a comment Login
als_Latn als_Latn als_Latn als_Latn als_Latn mlt_Latn eng_Latn